Babelscape/SREDFM huggingface dataset:
Πέτρος Παγδατής

Ο Πέτρος Παγδατής, γεννημένος στις 16 Ιανουαρίου 1979 στη Λεμεσό, είναι Κύπριος πρωταθλητής της αντισφαίρισης και του beach tennis. Είναι αθλητής του Ομίλου Αντισφαίρισης Αμμοχώστου.

Είναι γιος του Χρίστου Παγδατή, Λιβανέζου μετανάστη που εγκαταστάθηκε μόνιμα και παντρεύτηκε στην Κύπρο, αδέλφια του, επίσης πρωταθλητές στην αντισφαίριση, είναι οι Μάρκος, Μαρίνος και η Ζένα. Ασχολήθηκε από μικρός με την αντισφαίριση και μετά το σχολείο πήγε στις ΗΠΑ για σπουδές με υποτροφία στην αντισφαίριση.

Έχει αγωνιστεί με την Κύπρο στο Κύπελλο Ντέιβις του 1996, 2002, 2006, και του 2007 με ρεκόρ 3 νίκες και 5 ήττες.

Σαν αθλητής της αντισφαίρισης σε άμμο (beach tennis) έχει συμμετάσχει κι συμμετέχει και σήμερα (2017) σε πολλά ανά τον κόσμο τουρνουά. Σήμερα επίσης ασχολείτε με την προπονητική και είναι Ομοσπονδιακός προπονητής της Κύπρου. Στο beach tennis έχει κατακτήσει πολλά τουρνουά.
Μαρκία Ευφημία

Η Μαρκία Ευφημία (γνωστή και ως Αιλία Μαρκία Ευφημία) ήταν η σύζυγος του αυτοκράτορα Ανθέμιου. 

Ήταν η μόνη γνωστή κόρη του βυζαντινού αυτοκράτορα Μαρκιανού, η μητέρα της οποίας δεν είναι γνωστή. Μητριά της ήταν η Πουλχερία, η δεύτερη σύζυγος του πατέρα της. Δεδομένου ότι η Πουλχερία είχε πάρει όρκο αγνότητας, η Ευφημία δεν απέκτησε ποτέ νεότερα ετεροθαλή αδέρφια. 

Ο γάμος της με τον Ανθέμιο πραγματοποιήθηκε περίπου το 453. Μετά τον γάμο τους, ο Ανθέμιος στάλθηκε για να ενισχύσει τα σύνορα του Δούναβη, μετά τον θάνατο του Αττίλα. Τον Ιανουάριο του 457 ο Μαρκιανός πέθανε πιθανόν από γάγγραινα, αφήνοντας πίσω του την Ευφημία και τον Ανθέμιο. Με τον θάνατό του, η Ευφημία έπαψε να είναι πια μέλος της βασιλικής οικογένειας. 

Ο Ανθέμιος στέφθηκε αυτοκράτορας της Δυτικής Ρωμαϊκής Αυτοκρατορίας το 465. Η Μαρκία Ευφημία εικονιζόταν ως Αυγούστα σε ρωμαϊκά νομίσματα από το 467 έως το 472. Το 472 ο Ανθέμιος σκοτώθηκε σε εμφύλιο πόλεμο . Το αν η Ευφημία ζούσε τότε είναι άγνωστο.
Χιου Άστον

Ο Χιου Άστον (Hugh Aston, Ashton, Asseton, Assheton ή Haston, 1485; – ενταφ. 17 Νοεμβρίου 1558) ήταν Άγγλος συνθέτης της πρώιμης περιόδου των Τυδώρ. Ενώ ελάχιστα έργα του σώζονται, είναι αξιοσημείωτος για την καινοτόμο -για τα πληκτροφόρα και την εκκλησιαστική- μουσική του. Ήταν, επίσης, πολιτικά ενεργός, ως δήμαρχος και βουλευτής. Η γραφή του θεωρείται πολύ πιο προχωρημένη απ΄ό, τι συνηθιζόταν τότε στην ηπειρωτική Ευρώπη.
Επαρχία Πιόνγαν

thumb|Πιόνγαν
Η Επαρχία Πιόνγαν (χάνγκουλ: 평안도, χάντσα: 平安道, , "Phyŏng'an-do") ήταν μία από τις οχτώ ιστορικές επαρχίες της Κορέας κατά την διάρκεια της Δυναστείας Τζόσον. Η Πιόνγαν βρισκόταν στα βορειοδυτικά της Κορέας. Η επαρχιακή πρωτεύουσα ήταν η Πιονγιάνγκ.
Κρίστοφερ Κουτρουζάς

Ο Κρίστοφερ Κουτρουζάς, γεννημένος στις 2 Οκτωβρίου 1987 στη Λεμεσό, είναι Κύπριος πρωταθλητής και σήμερα προπονητής της αντισφαίρισης και αθλητής της παραθαλάσσιας αντισφαίρισης. Είναι αθλητής του Ομίλου αντισφαίρισης Αμμοχώστου.

Πρωταθλητής Κύπρου πολλές φορές, το 1998, 2002, 2003, 2004, 2005, 2006, 2007, 2008, 2010 και 2011 πρωταθλητής του Διασωματειακού Παγκυπρίου πρωταθλήματος με τον Όμιλο Αντισφαιρίσεως Αμμοχώστου. Το 2005 και το 2006 βραβεύτηκε σαν ο καλύτερος αθλητής αντισφαίρισης της Κύπρου από την Κυπριακή Ομοσπονδία αντισφαίρισης.

Με την Κύπρο έχει αγωνιστεί στα Κύπελλα Ντέιβις του 2005, 2006, 2010, και του 2011 με ρεκόρ 1 νίκη και 5 ήττες. Από το 2010 αγωνίζεται στο beach tennis έχοντας κατακτήσει πολλά τουρνουά. Το 2015 βραβεύτηκε από την Κυπριακή ομοσπονδία, μαζί με τον Πέτρο Παγδατή σαν οι καλύτεροι αθλητές beach tennis στην κατηγορία αντρών στην Κύπρο, το ίδιο και το 2016. Ζευγάρι με τον Πέτρο Παγδατή έχουν εκπροσωπήσει την Κύπρο σε όλες τις μεγάλες διοργανώσεις όπως το παγκόσμιο πρωτάθλημα beach tennis.

Από το 2005 είναι και προπονητής αντισφαίρισης, μέχρι το 2007 βοηθός ομοσπονδιακός προπονητής και από το 2007 έως σήμερα (2017) προπονητής του Ομίλου αντισφαίρισης Αμμοχώστου.
Herreys

Οι Herreys (μερικές φορές και Herrey's ή Herrey), είναι ένα δημοφιλές ποπ συγκρότημα από τη Σουηδία. Μέλη του είναι τρεις Μορμόνοι, που είναι αδέρφια. Πρόκειται για τους Περ (Per Herrey, 9 Αυγούστου 1958-), Ρίτσαρντ (Richard Herrey, 19 Αυγούστου 1964-) και Λούις Χέρεϊ (Louis Herrey, 3 Νοεμβρίου 1966-). Κέρδισαν τον διαγωνισμό τραγουδιού της Eurovision του 1984, με το τραγούδι "Diggi-Loo Diggi-Ley". Το 1985 κέρδισαν το Διεθνές Φεστιβάλ Τραγουδιού του Σοπότ με το τραγούδι "Sommarparty". Την περίοδο εκείνη τα αδέρφια ζούσαν στις Ηνωμένες Πολιτείες.

Για μερικά χρόνια τα αδέρφια συνέχισαν να ηχογραφούν τραγούδια αλλά οι δισκογραφικές τους δουλειές δεν έδωσαν τις επιτυχίες που είχαν την εποχή της νίκης τους στη Eurovision. Υπήρξαν το πρώτο σημαντικό ευρωπαϊκό συγκρότημα με μέλη νεαρούς άντρες (boyband) και στη δεκαετία του '80 ήταν το πρώτο σε πωλήσεις συγκρότημα της ποπ στη Σουηδία. Ήταν επίσης το πρώτο δυτικό συγκρότημα που προσκλήθηκε σε περιοδεία με συναυλίες στη Σοβιετική Ένωση. Ο Λουίς αποφάσισε το 1987 να υπηρετήσει σε μία ιεραποστολή Μορμόνων και με την άδεια των αδερφών του αποχώρησε για δύο χρόνια. Αυτό είχε ως αποτέλεσμα τη διάλυση των Herreys.

Τα τρία αδέρφια ενώθηκαν ξανά ως γκρουπ και ερμήνευσαν το "Diggi-Loo Diggi-Ley" στο διάλειμμα ενός ημιτελικού του εθνικού τελικού για την επιλογή του τραγουδιού της Σουηδίας (Melodifestivalen) για την Eurovision, το 2002. Ο Ρίτσαρντ εμφανίστηκε στο σόου Congratulations στη συναυλία για τα πενηντάχρονα της Eurovision, που έγινε στην Κοπεγχάγη τον Οκτώβριο του 2005. Τον Φεβρουάριο του 2006 ο Ρίτσαρντ Χέρεϊ κυκλοφόρησε το πρώτο προσωπικό του άλμπουμ, με τίτλο "Jag e Kung". Το συγκρότημα έπαιξε επίσης στην εκπομπή για την 60ή επέτειο του διαγωνισμού Eurovision Song Contest's Greatest Hits το 2015.
Νόνια Κέλσα

Η Νόνια Κέλσα ήταν σύζυγος του Ρωμαίου αυτοκράτορα Μακρίνου. 

Η μόνη απόδειξη της ύπαρξής της ήταν μια επιστολή που υποτίθεται ότι έγραψε ο Μακρίνος στη γυναίκα του. Η πρώτη γραμμή είναι η εξής: "Ο Οπέλλιος Μακρίνος στη σύζυγό του Νόνια Κέλσα. Η καλή μας τύχη, αγαπητή μου γυναίκα, είναι ανυπολόγιστη". Χωρίς περαιτέρω στοιχεία, ακόμη και η ύπαρξη της Νόνιας Κέλσας είναι εξαιρετικά αμφίβολη.
Μάριο Λάμας

Ο Μάριο Λάμας ("λατινικό αλφάβητο : Mario Llamas"), (30 Μαρτίου 1928 - 17 Ιουνίου 2014), ήταν πρωταθλητής της αντισφαίρισης από το Μεξικό. 

Ο Λάμας ήταν βασικό στέλεχος της εθνικής ομάδας του Μεξικού στο Κύπελλο Ντέιβις όπου αγωνίστηκε συνολικά σε 21 διοργανώσεις κατά τη διάρκεια της καριέρας του. Κέρδισε 21 παιχνίδια από τα 44 που έδωσε συνολικά, τα 15 από αυτά στο απλό. Στο Ντέιβις καπ του 1962 ήταν μέλος της ομάδας που τερμάτισε ως δεύθτερη. Αν και δεν έπαιξε στον τελικό εναντίον της Αυστραλίας, συμμετείχε στους τελικούς της Αμερικής και της Ζώνης Αμερικής. 

Το 1960 στο πρωτάθλημα Γουίμπλεντον έφτασε μέχρι τον γύρο των 16. Είχε φτάσει επίσης στον τέταρτο γύρο του γαλλικού πρωταθλήματος του 1961. Στο Πρωτάθλημα αντισφαίρισης Ανατολικής Μεσογείου το 1958 ήταν δεύτερος στο διπλό αντρών με συμπαίκτη τον Φρανθίσκο Κοντέρας.

Ο Λάμας κατέκτησε το χρυσό μετάλλιο στο διπλό αντρών στους Παναμερικανικούς Αγώνες του 1955, με τον Γκουσταύβο Παλαφοχ ως συμπαίκτη του. Στους Παναμερικανικούς Αγώνες του 1963, πήρε το ασημένιο μετάλλιο στο απλό, αφού έχασε στον τελικό από τον Ρολάντ Μπάρνς.

Ο Λάμας πέθανε στις 17 Ιουνίου 2014 σε ηλικία 86 ετών.
Φρανθίσκο Κοντέρας

Ο Φρανθίσκο Κοντέρας ("λατινικό αλφάβητο : Francisco Contreras"), (16 Ιουνίου 1934 - ?), ήταν πρωταθλητής της αντισφαίρισης από το Μεξικό. 

Ο Κοντέρας ήταν στέλεχος της εθνικής ομάδας του Μεξικού στο Κύπελλο Ντέιβις όπου αγωνίστηκε το 1953, 1954, 1956, 1957, 1958, 1961 και το 1962 με ρεκόρ 13 νίκες και 8 ήττες. 

Στο πανεπιστημιακό πρωτάθλημα των ΗΠΑ, σπούδαζε στο πανεπιστήμιο της Νότιας Καλιφόρνιας, ("NCAA Division I Men's Tennis Championship") ήταν πρώτος στο διπλό αντρών το 1955 με συμπαίκτη τον Ρέγιες και το 1956 με συμπαίκτη τον Ολμέντο. Στο Πρωτάθλημα αντισφαίρισης Ανατολικής Μεσογείουτο 1958 ήταν δεύτερος στο διπλό αντρών με συμπαίκτη τον Μάριο Λάμας.

Εγγονή του είναι η πρωταθλήτρια της αντισφαίρισης Φερνάντα Κοντέρας.
Ευρωπαϊκό Πρωτάθλημα Καλαθοσφαίρισης Γυναικών 2017

To Ευρωπαϊκό Πρωτάθλημα Καλαθοσφαίρισης Γυναικών 2017 (ή πιο απλά EuroBasket Women 2017) ήταν το 36ο Ευρωμπάσκετ γυναικών και διοργανώθηκε από τη FIBA Europe. Η διοργάνωση έλαβε χώρα στην Τσεχία, η οποία είχε υπερνικήσει τη σερβική προσφορά για την διεξαγωγή του στο έδαφός της.. Το εν λόγω πρωτάθλημα πέρα από τα τρία μετάλλια που απέδιδε στους πρώτους τρεις, λειτούργησε και ως προκριματικά για το Παγκόσμιο Πρωτάθλημα Καλαθοσφαίρισης Γυναικών, του 2018, της Ισπανία, με τους πέντε πρώτους να περνάνε απευθείας σε αυτό. Βεβαίως, μετά την είσοδο της Ισπανίας στην πεντάδα, και η θέση 6, οδήγησε στο Παγκόσμιο.

Η διοργάνωση ξεκίνησε στις 16 Ιουνίου και ολοκληρώθηκε στις 25 του ίδιου μήνα. Στη διοργάνωση συμμετείχαν 16 ομάδες, ήτοι 4 λιγότερες από τη διοργάνωση του 2015.
3-αιθυλοπυριδίνη

Η 3-αιθυλοπυριδίνη (αγγλικά "3-ethylpyridine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 3-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.
2-αιθυλοπυριδίνη

Η 2-αιθυλοπυριδίνη (αγγλικά "2-ethylpyridine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 2-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.
Γουλιέλμος του Μομφερράτου

Ο Γουλιέλμος του Μομφερράτου ή "Γουλιέλμος ο Μακρόξιφος" (Ιταλ.: "Guglielmo Spadalunga", 1140 - 1177) μέλος του Οίκου των Αλεράμιτσι, κόμης της Γιάφας και της Ασκελόν ήταν μεγαλύτερος γιος του Γουλιέλμου Ε΄ του Μομφερράτου και της Ιουδήθ του Μπάμπενμπερκ. Η μητέρα του ήταν κόρη του Λεοπόλδου Γ΄ Μπάμπενμπερκ της Αυστρίας, ήταν ανιψιός του Φρειδερίκου Βαρβαρόσσα και του Λουδοβίκου του Νεώτερου.
Μανούι

thumb|right|200px|Η νήσος Μανούι
Το Μανούι (γαλλικά: "Manui") είναι νησί των Γκάμπιερ Νήσων της Γαλλικής Πολυνησίας. Το 2007, το νησί ήταν ακατοίκητο. Η έκταση του νησιού είναι 0,1 τετραγωνικά χιλιόμετρα, και βρίσκεται νοτιοανατολικά της Ταϊτής.
Χρήστος Γαρέφης

Ο Χρήστος Γαρέφης (Θεσσαλονίκη, 1955) σπούδασε Οικονομικά στο Αριστοτέλειο Πανεπιστήμιο Θεσσαλονίκης. Είναι παντρεμένος με τη δικηγόρο Αθηνά Κουρκουτίδου και πατέρας 2 παιδιών.

Η εμπειρία και η προσφορά του στον αθλητισμό είναι μεγάλη. Έχει λάβει πολλές εκκινήσεις σε αγώνες διαφορετικών αθλημάτων στην Ελλάδα και το εξωτερικό και έχει γνωρίσει σε παιδιά και ενήλικες το άθλημα της κολύμβησης από το 1980 έως σήμερα, μέσα από την ιδιότητα του προπονητή κολύμβησης, προέδρου του Αθλητικού Κέντρου Θεσσαλονίκης All Star, διευθυντή του Δημοτικού Κολυμβητηρίου Πανοράματος και ιδιοκτήτη του Salonica Tennis and swimming Club. Υπήρξε πρωταθλητής Ελλάδος, με την ιδιότητα του προπονητή, της ομάδας κολύμβησης του Π.Α.Ο.Κ. το 1987 και προπονητής της Εθνικής ομάδας Κολύμβησης τα έτη 1982-1989. Έχει εκπροσωπήσει τα Ελληνικά χρώματα σε 4 διαφορετικά ολυμπιακά αθλήματα (κολύμβηση,υδατοσφαίριση ιστιοπλοϊα, τρίαθλο). Συμμετείχε στους Ολυμπιακούς αγώνες της Αθήνας το 2004 με σκάφος τύπου Τornado και συναθλητή τον Ιορδάνη Πασχαλίδη και κατέλαβαν τη 12η θέση. Από το 2012 ασχολείται με το τρίαθλο. Από το Μάρτιο 2013 έως και τον Σεπτεμβριο 2019 έχει στη κατοχή του 14 χρυσά 1 αργυρο και 2 χαλκινα μετάλλια σε Πανευρωπαϊκά και Παγκόσμια Πρωταθλήματα τριάθλου της ΙΤU-Ironman σε Γενεύη, Σικάγο, Άμπου Ντάμπι,Λονδινο,Αλανια,Κιτσμπουελ, Ντουμπάι, Ντύσσελντορφ Λουξεμβούργο, Ζυρίχη. Ατταλεια,Νικαια
Ρενιέ του Μομφερράτου

thumb|250px|left|Μικρογραφία που παρουσιάζει την κατάληψη της εξουσίας από τον Ανδρόνικο Κομνηνό και την δολοφονία του Ρενιέ, της Μαρίας Κομνηνής και της αντιβασίλισσας Μαρίας της Αντιόχειας
Ο Ρενιέ του Μομφερράτου, (Ιταλική γλώσσα : "Ranieri", 1162 - 1183) από τον Οίκο των Αλεράμιτσι, ήταν Καίσαρας στην Κωνσταντινούπολη, ως σύζυγος της Μαρίας Κομνηνής, κόρης του Μανουήλ Α΄ Αυτοκράτορα των Ρωμαίων.
Ποντλέσναγια Τάβλα

Το Ποντλέσναγια Τάβλα (ρωσικά: Подлесная Тавла, Ερζιανά: Вирь Тавла) είναι αγροτική περιοχή ("σέλο") στην Επαρχία Κοτσκουρόφσκι της Δημοκρατία της Μορδοβίας στην Ρωσία. Σύμφωνα με την απογραφή του 2010, το χωριό είχε πληθυσμό 606 κατοίκων, ενώ στην απογραφή του 2002 το χωριό είχε 704 κατοίκων. Επίσης, το 2005, ο πληθυσμός του χωριού ανερχόταν στα 687 άτομα.
Δεν κρατιέμαι

To Δεν κρατιέμαι (πρωτότυπος τίτλος: Los amantes pasajeros) είναι ισπανική κωμική κινηματογραφική ταινία του 2013 σε σκηνοθεσία και σενάριο του Πέδρο Αλμοδόβαρ.

Σύμφωνα με τον σκηνοθέτη, αυτή είναι η πιο γκέι ταινία του.
Κορράδος του Μομφερράτου

Ο Κορράδος (Iταλ.: "Corrado del Monferrato", 1140 - 28 Απριλίου 1192) από τον Οίκο των Αλεράμιτσι ήταν Ιταλός ευγενής, 8ος μαρκήσιος του Μομφερράτου (1191-1192). Έγινε αρχηγός στη Γ΄ Σταυροφορία και βασιλιάς της Ιερουσαλήμ (1192) ως σύζυγος της Ισαβέλλας Α΄ της Ιερουσαλήμ. Ο Κορράδος του Μομφερράτου ήταν δεύτερος γιος του Γουλιέλμου Ε΄ μαρκησίου του Μομφερράτου και της Ιουδήθ του Μπάμπενμπερκ, κόρης του Λεοπόλδου Γ΄ δούκα της Αυστρίας. Εξαδέλφια ήταν: ο Φρειδερίκος Α΄ Βαρβαρόσσα, ο Λουδοβίκος Ζ´ της Γαλλίας και ο Λεοπόλδος Ε΄ της Αυστρίας.
4-αιθυλοπυριδίνη

Η 4-αιθυλοπυριδίνη (αγγλικά "4-ethylpyridine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 4-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.
Ζάανεν

μικρογραφία|Θηλυκή κατσίκα Saanen|250x250εσ
Η Ζάανεν (γερμανικά: "Saanenziege", γαλλικά: "Chèvre de Gessenay") είναι ελβετική φυλή γαλακτοπαραγωγών αιγών, η οποία κατάγεται από την κοιλάδα του ομώνυμου ποταμού στο Καντόνι της Βέρνης. Η φυλή αυτή είναι μια από τις πλέον υψιπαραγωγές και έχει εξαχθεί σε πολλές χώρες ανά τον κόσμο. Ο πληθυσμός της στην Ελβετία είναι μικρότερος από 14.000, ενώ σε παγκόσμια κλίμακα εκτιμάται στα 900.000 άτομα περίπου.
Μουχτερεμέ Χατούν

Η Μουχτερεμέ Χατούν (Οθ. Τούρκικα:محترمه خاتون) (Τούρκικα: "Muhtereme Hatun") ήταν η ενδέκατη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Muhtereme Hatun Aliyyetü'ş-Şân Hazretleri
Κιμ Μαν-ιλ

Ο Κιμ Μαν-ιλ (κορεατικά χάνγκουλ: 김만일, χάντζα: 金萬一, 1944–1947/8) ήταν ο δεύτερος γιος και παιδί του ηγέτη της Βόρειας Κορέας Κιμ Ιλ-σονγκ και της πρώτης συζύγου του, της Κιμ Γιονγκ-σουκ. 

Σοβιετικές αναφορές αναφέρουν ότι γεννήθηκε ως Αλεξάντερ Ιρσένοβιτς Κιμ () το 1944 στο Ρωσικό χωριό Βιάτσκογιε. Εντός της οικογένειάς του, ονομαζόταν "Σούρα". Επίσημες Βορειοκορεατικές βιογραφίες αναφέρουν ότι ο Σούρα και ο αδερφός του Κιμ Τζονγκ-Ιλ είχαν πολύ καλές σχέσεις και έπαιζαν μαζί.

Βορειοκορεατικές πηγές υποστηρίζουν ότι το καλοκαίρι του 1947 ή του 1948, ο Σούρα και ο αδερφός του έπαιζαν με σε μια λιμνούλα στην Πιονγιάνγκ, όταν ο Σούρα πνίγηκε από ατύχημα. Ρωσικές πηγές αναφέρουν ότι πνίγηκε σε πηγάδι στο Βιάτσκογιε, πριν την επιστροφή της οικογένειας στην Κορέα. Επίσημες αναφορές αναφέρουν ότι ο Κιμ Γιονγκ-ιλ συνετρίβη και δεν μπόρεσε να συνέλθει ποτέ από το τραύμα της απώλειας του μικρότερου αδερφού του. Το 1949, η μητέρα του, η Κιμ Γιονγκ-σουκ πέθανε κατά την διάρκεια της γέννας ενός κοριτσιού.
Ευτροπία η Νεότερη

Η Ευτροπία η Νεότερη ("Eutropia", θάν. 350) ήταν κόρη του αυτοκράτορα Κωνστάντιου Α΄ Χλωρού και της Φλαβίας Μαξιμιανής Θεοδώρας και, επομένως, ετεροθαλής αδερφή του αυτοκράτορα Κωνσταντίνου Α'. Έλαβε το όνομά της από την εκ μητρός γιαγιά της, Ευτροπία.

Παντρεύτηκε τον Βίριο Νεποτιανό, πρώην σύμβουλο. Έκαναν έναν γιο, τον Νεποτιανό. Όταν ο Μαγνέντιος ανακηρύχθηκε αυτοκράτορας περίπου στο 350, ο γιος της είχε ανακηρυχθεί αυτοκράτορας από τον Ιούνιο του ίδιου έτους. Πέθανε ωστόσο 28 μέρες μετά και η Ευτροπία πιθανότατα εκτελέστηκε από τον Μαγνέντιο.
Σουλτάν Χατούν

Η Σουλτάν Χατούν (Οθ. Τούρκικα:سلطان خاتون) (Τούρκικα: "Sultan Hatun") ήταν η δέκατη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Sultan Hatun Aliyyetü'ş-Şân Hazretleri
Τιμολέων Πάρρης

Ο Τιμολέων Πάρρης (1907 – 30 Σεπτεμβρίου 2004) ήταν Έλληνας δικηγόρος και πολιτικός, που θήτευσε ως βουλευτής τη δεκαετία του '50.

Καταγόταν από την Σύρο και ήταν γιος του Αλέξανδρου Πάρρη.

Για πρώτη φορά ήταν υποψήφιος βουλευτής Κυκλάδων στις εκλογές του 1946 με το συνδυασμό της Εθνικής Πολιτικής Ενώσεως (Εθνικό Ενωτικό Κόμμα) και έλαβε 1.674 ψήφους. Δύο χρόνια αργότερα, στις 18 Μαΐου 1948, απεβίωσε ο Περικλής Μαζαράκης και ο Πάρρης κατέλαβε την έδρα του. Επανεξελέγη με το Εθνικό Ενωτικό Κόμμα το 1950. Στις 20 Ιανουαρίου 1951 προσχώρησε στο Λαϊκό Ενωτικό Κόμμα και εξελέγη βουλευτής Κυκλάδων με τον Ελληνικό Συναγερμό το 1951 και Σύρου το 1952.

Πέθανε σε ηλικία 97 ετών στις 30 Σεπτεμβρίου 2004.
Τζιμ Πόλαρντ

Ο Τζιμ Πόλαρντ ("Jim Pollard", 9 Ιουλίου 1922 - 22 Ιανουαρίου 1993), ήταν Αμερικανός καλαθοσφαιριστής και προπονητής, ο οποίος αγωνίστηκε στην θέση του σμολ φόργουορντ για την ομάδα των Μινεάπολις Λέικερς, κατακτώντας συνολικά πέντε πρωταθλήματα του NBA.

Το 1978, εντάχθηκε στο Naismith Memorial Basketball Hall of Fame.
Φεραχσάντ Χατούν

Η Φεραχσάντ Χατούν (Οθ. Τούρκικα:فرح الصدر خاتون) (Τούρκικα: "Ferahşad Hatun", 1460 - 1530) ήταν η ένατη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Ferāh-Şâd Hatun Aliyyetü'ş-Şân Hazretleri
left|thumb|240x240px|Το μνημείο της Φεραχσάντ Χατούν
Παραλία Κορινού

:"Για οικισμούς κ.λπ. με ίδιο όνομα στην Ελλάδα, δείτε: Παραλία."
Η Παραλία Κορινού είναι παράλιος οικισμός της κωμόπολης Κορινού του δήμου Κατερίνης στο Νομό Πιερίας. Απέχει 2 χλμ. από τον Κορινό και αποτελεί έναν δημοφιλή τουριστικό προορισμό στην Πιερία. Διαθέτει πλατιά αμμώδη ακτή μήκους πολλών χιλιομέτρων με λεπτή άμμο και ρηχή θάλασσα και βραβεύεται επί σειρά ετών με τη Γαλάζια σημαία. Η Παραλία Κορινού έχει υψόμετρο 1 μέτρο από την επιφάνεια της θάλασσας και πληθυσμό 56 κατοίκων σύμφωνα με την απογραφή του 2011.
Οίκος των Βαλουά-Βουργουνδίας

Ο Οίκος των Βαλουά-Βουργουνδίας, γαλλ. Maison de Valois-Bourgogne, ή νεότερος Οίκος της Βουργουνδίας ήταν ένας ευγενής Οίκος, κλάδος του Οίκου των Βαλουά, που και αυτός ήταν κλάδος του Οίκου των Καπετιδών. Κυβέρνησαν το δουκάτο της Βουργουνδίας (1363-1482) και μετά το Αρτουά, τη Φλάνδρα, το Λουξεμβούργο, το Αινώ, την κομητεία της Βουργουνδίας, κ.ά. δια μέσου επιγαμιών.

Το 1363 ο Ιωάννης Β΄ της Γαλλίας έδωσε στον τέταρτο γιο του Φίλιππο Β΄ το δουκάτο της Βουργουνδίας. Κατά τη διάρκεια του Εκατονταετούς Πολέμου οι δούκες εξεγέρθηκαν και μαζί με άλλους εξαδέλφους τους φεουδάρχες σχεδίαζαν να ιδρύσουν αυτόνομο βασίλειο. Ο δισέγγονος του Κάρολος προκάλεσε τους Βουργουνδικούς Πολέμους και το 1477 στη μάχη του Νανσύ, σκοτώθηκε. Η κόρη του Μαρία δεν κατάφερε να επιβληθεί: το δουκάτο της Βουργουνδίας επέστρεψε στο βασίλειο της Γαλλίας και μόνο οι εκτός της Γαλλίας κτήσεις της πέρασαν στο γιο της Φίλιππο των Αψβούργων και έγιναν οι Κάτω Χώρες.
Γκαρθία Ραμίρεθ της Ναβάρρας

Ο Γκαρθία Ραμίρεθ της Ναβάρρας «ο "Αποκαταστάτης"» (, περί το 1112 - 21 Νοεμβρίου 1150), βασιλιάς της Παμπλόνα (1134 - 1150) και ηγεμόνας του Μονθόν και του Λογρόνιο, ήταν γιος του Ραμίρο Σάντσεθ του Μονθόν γιου του πρίγκηπα Σάντσο Γκαρθές, νόθου γιου του Γκαρθία Σάντσεθ Γ΄ της Παμπλόνα και της Χριστίνας κόρης του Ελ Σιντ. Επανέφερε την ανεξαρτησία στο βασίλειο της Παμπλόνα ύστερα από 58 χρόνια υποταγής της στο βασίλειο της Αραγωνίας. 
Μετά την δολοφονία του Σάντσο Δ´ της Παμπλόνα από τα αδέλφια του (1076) η Ναβάρρα υποτάχθηκε στην Αραγωνία και ενώθηκε μαζί της. Με τον θάνατο του άτεκνου βασιλιά Αλφόνσου του Μαχητή (1134) η Αραγωνία έπεσε σε κρίση διαδοχής. Ο Αλφόνσος στην διαθήκη του είχε αφήσει τρεις εντολές για Σταυροφορίες προκειμένου να μειώσει τις δυνατότητες του πάπα στην εκλογή των επισκόπων. Η αριστοκρατία απέρριψε την πρόταση προτιμώντας νέο βασιλιά τον μικρότερο αδελφό του Αλφόνσου Ραμίρο Β΄ της Αραγωνίας που είχε αποσυρθεί σαν μοναχός. Άλλος υποψήφιος διάδοχος ήταν ο Πέτρο ντε Αταρές, εγγονός του νόθου θείου του Αλφόνσου, Σάντσο Ραμίρεθ κόμη της Ριβαγόρθα. Στην σύγκλιση των επισκόπων και της αριστοκρατίας που ακολούθησε στην Παμπλόνα, εξοργίστηκαν σε τόσο μεγάλο βαθμό από την αλαζονεία του Πέτρου, που προτίμησαν να εκλέξουν νέο βασιλιά της Παμπλόνα έναν γόνο από την δική τους δυναστεία τον Γκαρσία Ραμίρεζ του Μονθόν.
Λουτς Βλαδιβοστόκ

thumb|130px|Λογότυπο της «Λουτς Ενέργκια»

Η Λουτς Βλαδιβοστόκ (ρωσικά: «Луч-Энергия» Владивосток) είναι ποδοσφαιρική ομάδα από το Βλαδιβοστόκ της Ρωσίας. Τα χρώματα της είναι το κίτρινο και το μπλε. Η ομάδα διεξάγει τους εντός έδρας αγώνες της στο Στάδιο Ντιναμό, χωρητικότητας 10.200 θεατών.

Ο σύλλογος ονομαζόταν «Λουτς» (Луч) έως το 2003, όταν μετονομάστηκε σε «Λουτς Ενέργκια» (Луч-Энергия) λόγω χορηγίας από την εταιρεία διανομής ενέργειας «Дальневосточная энергетическая компания». Κύριος μέτοχος του συλλόγου αποτελεί η Διοίκηση Κράι Πριμόρσκι. Το 2018, η ομάδα πήρε ξανά την ονομασία «Λουτς».
Ζωή Φυτούση

Η Ζωή Φυτούση (Αθήνα, 4 Σεπτεμβρίου 1933 – 24 Ιουλίου 2017) ήταν Ελληνίδα ηθοποιός του θεάτρου (συνεργάσθηκε με πολλούς θιάσους και συμμετείχε σε πολλές θεατρικές παραστάσεις κάθε είδους), του κινηματογράφου (εμφανίσθηκε σε αρκετές ταινίες), της τηλεόρασης και του ραδιοφώνου, συγγραφέας (είχε συγγράψει 7 βιβλία), ποιήτρια, αρθρογράφος, συνδικαλίστρια και τραγουδίστρια. Ιδιαίτερη καριέρα έκανε και στο χώρο του τραγουδιού, με γνωστότερη ερμηνεία της στη σύνθεση του Μάνου Χατζιδάκι «Φέρτε μου ένα Μαντολίνο». Καταγόταν από τη Χίο. Το 1996 τιμήθηκε για το ποίημά της «Κανείς, μα κανείς».
Έρικα Μπουενφίλ

Η Έρικα Μπουενφίλ ("Teresa de Jesús Buenfil Lopez", 23 Νοεμβρίου 1963 -) είναι Μεξικανή ηθοποιός και τραγουδίστρια.
Ουίλλιαμ Σάμιουελ Χένσον

Ο Ουίλλιαμ Σάμιουελ Χένσον (, 3 Μαΐου 1812 – 22 Μαρτίου 1888) ήταν Άγγλος αεροπορικός μηχανικός και εφευρέτης στην προ-Ράιτ εποχή.
Ματίας Βέκμαν

Ο Ματίας Βέκμαν (Matthias Weckmann, Νίντερντορλα 6 Δεκεμβρίου 1616; – Αμβούργο 24 Φεβρουαρίου 1674) ήταν Γερμανός συνθέτης και οργανίστας της Μπαρόκ περιόδου.
Ελισάβετ των Βαλουά

Η Ελισάβετ των Βαλουά ("Élisabeth de France", 2 Απριλίου 1545 - 3 Οκτωβρίου 1568) ήταν βασίλισσα της Ισπανίας. Η μεγαλύτερη κόρη του Ερρίκου Β΄ της Γαλλίας και της Αικατερίνης των Μεδίκων, παντρεύτηκε τον Φίλιππο Β΄ της Ισπανίας ως η τρίτη σύζυγός του.
Κάρολος Β΄ του Αλανσόν

Ο Κάρολος Β΄ του Αλανσόν (Γαλλική γλώσσα : "Charles II d'Alençon", 1297 - 26 Αυγούστου 1346) από τον Οίκο των Βαλουά ήταν κόμης του Αλανσόν (Alençon) και του Περς (Perche) (1325 - 1346). Είναι ο ιδρυτής του κλάδου Βαλουά-Αλανσόν. Ήταν δευτερότοκος γιος του Καρόλου, κόμη του Βαλουά, Αλανσόν, Περς και της πρώτης συζύγου του Μαργαρίτας Καπετιδών-Ανζού, κόρης του Καρόλου Β΄ της Νάπολης. Μεγαλύτερος αδελφός του ήταν ο Φίλιππος ΣΤ΄ της Γαλλίας.
Έδειξε μεγάλη, παράτολμη ανδρεία από την πρώτη φορά που ανέλαβε τα όπλα το 1324 στην Ακουιτανία. Το 1325 απεβίωσε ο πατέρας του και τον διαδέθηκε στο Αλανσόν και Περς. Έλαβε μέρος στη μάχη του Κάσσελ το 1328. Το 1340 έλαβε μέρος στον Πόλεμο για τη διαδοχή της Βρετάνης, αλλά στη μάχη του Κρεσύ σκοτώθηκε. 
Τάφηκε, όπως και ο πατέρας του, στο ναό της γυναικείας μονής των Ιακωβίνων στο Παρίσι. Ο ναός έχει γκρεμιστεί, αλλά το επιτάφιο γλυπτό ομοίωμα του Καρόλου Β΄ βρίσκεται στη βασιλική του Αγ. Διονυσίου. Τον διαδέχθηκαν οι γιοί του, ο Κάρολος Γ΄ στο Αλανσόν, που παραιτήθηκε υπέρ του Πέτρου Β΄ και ο Ροβέρτος στο Περς.
Ευστάθιος Κωστελίδης

Ο Ευστάθιος Κωστελίδης (1908 - 27 Νοεμβρίου 1999) ήταν Έλληνας αγρότης και πολιτικός. Υπηρέτησε ως βουλευτής Φλώρινας με την ΕΡΕ.
Πάνος Ζερίτης

Ο Πάνος Ζερίτης Αθήνα, 1931 - 2017 ήταν Έλληνας επιχειρηματίας.

Αποφοίτησε από τη Βαρβάκειο Πρότυπο Σχολή Αθηνών και ήταν πτυχιούχος Χημικός Μηχανικός του Εθνικού Μετσοβίου Πολυτεχνείου (Ε.Μ.Π.). Μέλος του Technical Association of the Pulp and Paper Industry (TAPPI) από το 1974, είχε ασχοληθεί συμβουλευτικά ως μηχανικός με την εκπόνηση επιτυχών μελετών και την υλοποίηση εργοστασίων χαρτοποιίας tissue σε διάφορες χώρες, όπως Ιταλία, Γιουγκοσλαβία, Γερμανία, Κουβέιτ, Λίβανο, Νότια Αφρική, Τουρκία, Ιράν και άλλες. Θεωρείται μια από τις σημαντικότερες προσωπικότητες στον κλάδο της χαρτοποιίας, με σημαντικότερη συμβολή την ανάπτυξη του συστήματος Z-former το 1976, με το οποίο επιτυγχάνονταν η βελτιστοποίηση της παραγωγής χαρτιού με λιγότερη κατανάλωση νερού και ενέργειας σε υψηλότερες ταχύτητες, μειώνοντας το περιβαλλοντικό αποτύπωμα της παραγωγής. Είχε αναγνωρισμένη επιχειρηματική δραστηριότητα σε Ελλάδα, Βουλγαρία, Ουγγαρία και Αίγυπτο, για την οποία είχε διακριθεί και τιμηθεί σε ανώτερο κρατικό επίπεδο. Το 1992, ως Πρόεδρος του Συνδέσμου Αποφοίτων του Εθνικού Μετσοβίου Πολυτεχνείου (Ε.Μ.Π.), συμμετείχε στην ομάδα εργασίας του Υπουργείου Πολιτισμού για την παραχώρηση των Μεταλλείων Λαυρίου στο Εθνικό Μετσόβιο Πολυτεχνείο (Ε.Μ.Π.), όπου αναπτύχθηκε το Τεχνολογικό Πολιτιστικό Πάρκο Λαυρίου για την προώθηση της επιστημονικής έρευνας, εκπαίδευσης, επιχειρηματικής δραστηριότητας και πολιτισμού. Απεβίωσε το 2017.

* New Developments in Industrial Wastewater Treatment
Έιζα Γκονσάλες

Η Έιζα Γκονσάλες Ρέινα a.k.a Olivia Rodrigo if you have seen "I care a lot" on Netflix. (Eiza González Reyna, 30 Ιανουαρίου 1990) είναι Μεξικανή ηθοποιός και τραγουδίστρια a.k.a Olivia Rodrigo if you have seen "I care a lot" on Netflix.
Τζον Στρινγκφέλοου

Η ιπτάμενη μηχανή του Στρινγκφέλοου στο [[Μουσείο Επιστημών του Λονδίνου]]
Ο Τζον Στρινγκφέλοου (, 1799 – 13 Δεκεμβρίου 1883) γεννήθηκε στο Σέφιλντ της Αγγλίας και είναι γνωστός για το έργο του στο Aerial Steam Carriage (Ατμοκίνητος Αερομεταφορέας) μαζί με τον Ουίλλιαμ Σάμιουελ Χένσον.

Ο Στρινγκφέλοου εργάστηκε στο Τσαρντ του Σόμερσετ στην Αγγλία, ως κατασκευαστής κουβαριστρών και καρουλιών για την βιομηχανία δαντέλας. Μαζί με τον Χένσον, είχε φιλοδοξίες δημιουργίας διεθνούς εταιρείας, της Aerial Transit Company (Εταιρεία Αερομεταφορών), πραγματοποιώντας σχέδια αεροπλάνων να ταξιδεύουν σε εξωτικές τοποθεσίες όπως η Αίγυπτος και η Κίνα. Παρά τις προσπάθειες τους, τα σχέδια τους περιορίστηκαν με τις ιδέες του Στρινγκφέλοου να περιστρέφονται γύρω από μοντέλα μονοπλάνων και τριπλάνων και αυτές του Χένσον σε ένα υποτροφοδοτούμενο ατμοκίνητο όχημα. Το 1848 ο Στρινγκφέλοου επέτυχε την πρώτη μηχανοκίνητη πτήση μη επανδρωμένου ατμοκίνητου μονοπλάνου με άνοιγμα φτερών 3 μέτρων (10 πόδια) το οποίο κατασκευάστηκε σε ένα παροπλισμένο εργοστάσιο δαντελών στο Τσαρντ. Χρησιμοποιώντας δύο έλικες αντίστροφης περιστροφής στην πρώτη του απόπειρα, που έγινε σε εσωτερικό χώρο, η μηχανή πέταξε σε ύψος 3 μέτρων (10 πόδια) προτού χάσει την ισορροπία της και καταστρέψει το σκάφος. Η δεύτερη απόπειρα είχε μεγαλύτερη επιτυχία, με την μηχανή να απομακρύνεται από ένα σύρμα οδηγό και να πετά ελεύθερα για περίπου 27 μέτρα (30 γιάρδες) σε ευθεία. Ο Στρινγκφέλοου ήταν επίσης λάτρης της φωτογραφίας στον ελεύθερο του χρόνο, λειτουργώντας την επιχείρηση του πατέρα του στο Τσαρντ. Εκεί ο Στρινγκφέλοου ήταν ένας εκ των πρώτων που παρήγαγε υγρή εκτύπωση εικόνας στο στούντιο του. Το στούντιο του στο Τσαρντ, και το σπίτι του στο Κριουκέρν είναι οι τοποθεσίες όπου φωτογραφήθηκαν μερικές από τις ιπτάμενες μηχανές του.

Στην οδό Fore του Τσαρντ υπάρχει μπρούντζινο μοντέλο του πρωτόγονου αεροσκάφους του. Το μουσείο της πόλης διαθέτει μοναδική έκθεση σχετικά με τις πτήσεις πριν την εξέλιξη των κινητήρων εσωτερικής καύσης και πριν την επανδρωμένη μηχανοκίνητη πτήση που πραγματοποιήθηκε από τους αδελφούς Ράιτ. Ο Στρινγκφέλοου εφηύρε και απέκτησε διπλώματα ευρεσιτεχνίας για συμπαγείς ηλεκτρικές μπαταρίες, οι οποίες χρησιμοποιήθηκαν στις πρώιμες διαδικασίες ιατρικής περίθαλψης. Το έργο του Στρινγκφέλοου παρουσιάστηκε σε έκθεση το 1868 στο Crystal Palace του Λονδίνου.

Το επίτευγμα της πρώτης μηχανοκίνητης πτήσης του Στρινγκφέλοου αναφέρθηκε στην ταινία "The Flight of the Phoenix" (1965).
Δημήτριος Βαρδουνιώτης

Ο Δημήτριος Βαρδουνιώτης (1847-1924) ήταν Έλληνας νομικός, δημοσιογράφος, ποιητής και ιστορικός.
Ζουλιάνο Βίκτορ ντε Πάουλα

Ο Ζουλιάνο Βίκτορ ντε Πάουλα (πορτογαλικά: "Giuliano Victor de Paula"), ή απλά Ζουλιάνο, είναι Βραζιλιάνος ποδοσφαιριστής που αγωνίζεται στη Φενερμπαχτσέ και στην Εθνική Βραζιλίας ως επιθετικός μέσος.
Στρατηγείο Μέσης Ανατολής

Το Στρατηγείο Μέσης Ανατολής (ΣΜΑ) (αγγλικά: "Middle East Command") ήταν Στρατηγείο του Βρετανικού Στρατού που συστάθηκε πριν το Δεύτερο Παγκόσμιο Πόλεμο στην Αίγυπτο. Η βασική αρμοδιότητά του ήταν η διεύθυνση των βρετανικών χερσαίων δυνάμεων και ο συντονισμός με τα αντίστοιχα στρατηγεία του ναυτικού και της αεροπορίας για την υπεράσπιση των βρετανικών συμφερόντων στη Μέση Ανατολή και την περιοχή της ανατολικής Μεσογείου. Αποτελούνταν κυρίως από Άραβες, Σουδανούς και Πέρσες.

Κατά το Β΄ Παγκόσμιο Πόλεμο το Στρατηγείο Μέσης Ανατολής διηύθυνε στρατιωτικές επιχειρήσεις στη λεκάνη της Μεσογείου και τη Μέση Ανατολή και σε γύρω περιοχές. Μετά την ήττα των δυνάμεων του Άξονα στη Δυτική Έρημο στη μάχη του Ελ Αλαμέιν και την άφιξη επιπλέον αγγλοαμερικανικών δυνάμεων κατά την επιχείρηση Πυρσός, ο έλεγχος των χερσαίων δυνάμεων μεταφέρθηκε στο νεοσυσταθέν Στρατηγείο Συμμαχικών Δυνάμεων.
Ντίναμο Σάσαρι

Η Ντίναμο Σάσαρι (ιταλικά: "Dinamo Sassari") είναι ιταλικός επαγγελματικός σύλλογος καλαθοσφαίρισης με έδρα το Σάσαρι της Σαρδηνίας. Ιδρύθηκε το 1960. Χρώματα της ομάδας είναι το λευκό και το μπλε. Η ομάδα διεξάγει τους εντός έδρας αγώνες της στο Παλασπόρτ Ρομπέρτα Σεραντιμίνι, χωρητικότητας 5.000 θεατών. Μετέχει στο πρωτάθλημα της Σέριε Α από το 2010.

Αξιοσημείωτο είναι το ρεκόρ του συλλόγου με το εντυπωσιακό σκορ των 158 πόντων σε έναν αγώνα χωρίς παράταση, κατά τη διάρκεια της κανονικής περιόδου 1994-95 στη Σέριε Α2 κόντρα στην Παβία, το μεγαλύτερο που καταγράφηκε ποτέ από ομάδα καλαθοσφαίρισης στην Ιταλία.
Σάντσο Α΄ της Παμπλόνα

Ο Σάντσο Α΄ της Παμπλόνα ή Σάντσο Γκαρθές Α΄ της Παμπλόνα (Βασκ.:"Antso Ia. Gartzez", περί το 860 - 10 Δεκεμβρίου 925) ήταν βασιλιάς της Παμπλόνα (905 - 925), ο πρώτος βασιλιάς της Παμπλόνα από τον Οίκο των Χιμένεθ που ήταν γιος του Γκαρθία Χιμένεθ και της δεύτερης συζύγου του Δαδιλδίς του Παλιάρς. Την εποχή του θανάτου του βασιλιά Γκαρθία Ίνιγεθ ο Σάντσο ήταν φεουδαρχικός κυρίαρχος της κοιλάδας της Ονσελλά στα δυτικά εδάφη του βασιλείου. Από εκεί έκανε επέκταση της κυριαρχίας του σε γειτονικές περιοχές και με την βοήθεια του Αλφόνσου Γ΄ των Αστουριών και του κόμη του Παλιάρς κατάφερε να αποκτήσει τον έλεγχο της Παμπλόνα από τον Φορτούν Γκαρθές της Παμπλόνα. Με την βοήθεια της αριστοκρατίας της Παμπλόνα κατόρθωσε να αφαιρέσει το δικαίωμα διαδοχής του θρόνου από τα παιδιά του βασιλιά, τα οποία πέρασαν στην εγγονή του Τόδα που παντρεύτηκε τον Σάντσο Γκαρθές, ο οποίος ανακηρύχτηκε βασιλιάς της Παμπλόνα (905).
Ρέγιερ Βενέτσια

Η Ρέγιερ Βενέτσια (ιταλικά: "Reyer Venezia") είναι ιταλικός επαγγελματικός σύλλογος καλαθοσφαίρισης με έδρα τη Βενετία. Ιδρύθηκε το 1960. Χρώματα της ομάδας είναι το λευκό, το μπορντό και το χρυσό. Η ομάδα διεξάγει τους εντός έδρας αγώνες της στο Τζουζέπε Ταλιέρτσιο, χωρητικότητας 3.509 θεατών. Μετέχει στο πρωτάθλημα της Σέριε Α και το Γιούροκαπ.
ΦΚ Ουράλ

Η ΦΚ Ουράλ (ρωσικά: ФК «Урал») είναι ρωσική επαγγελματική ποδοσφαιρική ομάδα από την Αικατερινούπολη. Ιδρύθηκε το 1930 και αποτελεί ένα από τα παλαιότερα ποδοσφαιρικά σωματεία στη Ρωσία. Η ομάδα διεξάγει τους εντός έδρας αγώνες της στο στάδιο Τσεντράλνι, χωρητικότητας 10.000 θεατών.

Χρώματα της ομάδας είναι το πορτοκαλί και το μαύρο. Ο σύλλογος έχει πολλά ψευδώνυμα όπως оранжево-чёрные (πορτοκαλί-μαύροι) και шмели (αγριομέλισσες). Επιπλέον, από το 2005, η шмель (μέλισσα) είναι η επίσημη μασκότ της ομάδας.
Γκαρθία Σάντσεθ Α΄ της Παμπλόνα

Ο Γκαρθία Σάντσεθ Α΄ της Παμπλόνα ("Gartzea I.a Santxez", περί το 919 - 22 Φεβρουαρίου 970) ήταν Βασιλιάς της Παμπλόνα ο δεύτερος από τον Οίκο των Χιμένεθ (931 - 970) και Κόμης της Αραγωνίας (925 - 970). Ο Γκαρθία Σάντσεθ Α΄ ήταν γιος και διάδοχος του Σάντσο Α΄ της Παμπλόνα και της Τόδα της Παμπλόνα. Διαδέχθηκε τον πατέρα του σε ηλικία μόλις 6 ετών και βασίλευσε υπό την κηδεμονία του θείου του Χιμένο Γκαρθές της Παμπλόνα και της μητέρας του Τόδα. Τρεις από τις αδελφές του Γκαρθία παντρεύτηκαν βασιλείς του Λεόν : Η Ουρράκα παντρεύτηκε τον Ραμίρο Β΄, η Ονέκα παντρεύτηκε τον Αλφόνσο Δ´ και η Σάντσα Σάντσεθ ήταν η πρώτη σύζυγος του Ορντόνο Β΄. Μετά τον θάνατο του Ορντόνο έγινε σύζυγος του Αλβάρο Ερραμέλιζ, κόμη της Αλάβας και μετά τον θάνατο του παντρεύτηκε τον Φερνάντο Γκονζάλες, κόμη της Καστίλης. Η άλλη αδελφή του Βελασκίτα παντρεύτηκε τον Μούνιο Βελάζ ο οποίος ήταν προκάτοχος του Αλβάρο Ερραμέλιζ στην κομητεία της Άλαβας. Σύμφωνα με τον ιστορικό Γκονζάλο Μαρτίνεθ Ντιέθ "Οι οικογενειακοί δεσμοί της κομητείας της Ναβάρρας με τους βασιλείς του Λεόν και τους κόμητες της Καστίλης και της Άλαβας φάνηκαν στο πεδίο της μάχης, συχνά πολεμούσαν μαζί σε συμμαχία εναντίον του Ισλάμ". Η Παμπλόνα θα έχει πρωταγωνιστικό ρόλο αργότερα στα χριστιανικά βασίλεια της Ιβηρικής.
Αντριάνα Λίμα

Η Αντριάνα Λίμα (Adriana Lima, 12 Ιουνίου 1981) είναι Bραζιλιάνα μοντέλο και ηθοποιός, περισσότερο γνωστή για τη πολυετή συνεργασία της με την εταιρεία Victoria's Secret.
Τουρκοκυπριακή Ομοσπονδία Ποδοσφαίρου

Η Τουρκοκυπριακή Ομοσπονδία Ποδοσφαίρου (τουρκικά: "Kıbrıs Türk Futbol Federasyonu", αγγλικά: "Cyprus Turkish Football Association", KTFF - CTFA) είναι το όργανο διοίκησης του ποδοσφαίρου στη ΤΔΒΚ. Εδρεύει στη Βόρεια Λευκωσία. Διοργανώνει πρωταθλήματα ανδρών και γυναικών, ενώ είναι υπεύθυνη και για τη διεξαγωγή του κυπέλλου. Συντονίζει επίσης τις δραστηριότητες της εθνικής ομάδας ανδρών της ΤΔΒΚ.
Ιερώνυμος Βαρλαάμ

Ο Ιερώνυμος Βαρλαάμ (1849-1915) ήταν Κύπριος λόγιος και μεταφραστής.
Πρόεδρος της Σοβιετικής Ένωσης

Ο Πρόεδρος της Σοβιετικής Ένωσης (Ρωσικά: Президент Советского Союза, "Prezident Sovetskogo Soyuza"), επίσημα ονομάζεται Πρόεδρος της ΕΣΣΔ (Ρωσικά: Президент СССР) ή Πρόεδρος της Ένωσης των Σοβιετικών Σοσιαλιστικών Δημοκρατιών (Ρωσικά: Президент Союза Советских Социалистических Республик), ήταν ο αρχηγός κράτους της Σοβιετικής Ένωσης από τις 15 Μαρτίου 1990 έως τις 25 Δεκεμβρίου 1991. Ο Μιχαήλ Γκορμπατσόφ ήταν ο μόνος άνθρωπος που ανέλαβε το αξίωμα. Ο Γκορμπατσόφ ήταν επίσης ο Γενικός Γραμματέας του Κομμουνιστικού Κόμματος της Σοβιετικής Ένωσης, από τον Μάρτιο του 1985 μέχρι τον Αύγουστο του 1991. Ως πρόεδρος, είχε αυξανόμενα μεγαλύτερο μερίδιο εξουσίας και παραιτήθηκε από Γενικός Γραμματέας μετά τη Σοβιετική απόπειρα πραξικοπήματος του 1991.

Η προεδρία ήταν εκτελεστικό αξίωμα, βασισμένο σε ανάμειξη της Αμερικανικής και Γαλλικής προεδρίας. 

Πριν τη δημιουργία της θέσης του προέδρου, ο ντε γιούρε αρχηγός κράτους της Σοβιετικής Ένωσης ήταν ο πρόεδρος του Προεδρείου του Ανωτάτου Σοβιέτ, που συχνά αποκαλούταν ως "πρόεδρος" από μη-Σοβιετικές πηγές. Για το μεγαλύτερο μέρος της ύπαρξης της Σοβιετικής Ένωσης, η μόνη αποτελεσματική εκτελεστική πολιτική εξουσία ήταν στα χέρια του Γενικού Γραμματέα του Κομμουνιστικού Κόμματος της Σοβιετικής Ένωσης, με τον Πρόεδρο του Προεδρείου να ασκεί σε μεγάλο βαθμό συμβολικά καθήκοντα. Ξεκινώντας με τον Λεονίντ Μπρέζνιεφ το 1977, οι τελευταίοι τέσσερις Γενικοί Γραμματείς - ο Μπρέζνιεφ, ο Γιούρι Αντρόποφ, ο Κονσταντίν Τσερνένκο και ο Γκορμπατσόφ—ταυτόχρονα υπηρέτησαν ως ντε γιούρε αρχηγοί του κράτους κατά την περίοδο που υπηρέτησαν στο αξίωμα του Γενικού Γραμματέα. 

Ο πρόεδρος εκλεγόταν αρχικά από το Κογκρέσο των Αντιπροσώπων του Λαού και υπηρετούσε ως "ex officio" πρόεδρος του σώματος, αλλά όλες οι υπόλοιπες εκλογές γίνονταν με λαϊκή ψήφο. Κατά την εκλογή του προέδρου προτάθηκαν αρκετή υποψήφιοι, συμπεριλαμβανομένων ηγετικών υποψήφιων όπως η προσωπικότητα της KGB Βαντίμ Μπακάτιν και ο πρωθυπουργός Νικολάι Ρύζκοφ. 

Ο Αντιπρόεδρος της Σοβιετικής Ένωσης ήταν ο Γκενάντι Γιανάγιεφ, ο πρώτος και ο τελευταίος που ανέλαβε αυτό το αξίωμα. Επίσης ήταν ο αρχηγός της Συμμορίας των Οχτώ που πραγματοποίησε το πραξικόπημα του Αυγούστου του 1991, και ανακήρυξε τον εαυτό του ως Προσωρινός Πρόεδρος της Σοβιετικής Ένωσης στις 19 Αυγούστου. Τρεις μέρες μετά το πραξικόπημα κατέρρευσε και ο Γκορμπατσόφ αποκαταστάθηκε.
Αλμπέρτο Μπελτράν

Ο Αλμπέρτο Μπελτράν (Alberto Beltrán, 1924 - 1997) ήταν δομινικανός τραγουδιστής.
Ξεκίνησε την καριέρα του το 1947, όταν ανακαλύφτηκε το ταλέντο του σε διαγωνισμό του ραδιοφωνικού σταθμού "La Voz del Yuna". Αμέσως έκλεισε αποκλειστικό συμβόλαιο με το σταθμό. Η φωνή του διαδόθηκε από τις ραδιοφωνικές εκπομπές και γνώρισε επιτυχία στη Δομινικανή Δημοκρατία.

Το 1954 εμφανίστηκε στην Κούβα, μαζί με τους Σονόρα Ματανσέρα.
Αλμπέρ Ουντερζό

Ο Αλμπέρτο Αλεάντρο Ουντερζό (25 Απριλίου 1927-24 Μαρτίου 2020), γνωστός ως Αλμπέρ Ουντερζό, ήταν Γάλλος σχεδιαστής και σεναριογράφος κόμικς. Είναι διάσημος ως ο συνδημιουργός, μαζί με τον σεναριογράφο Ρενέ Γκοσινί, της επιτυχημένης σειράς "Αστερίξ". Άλλοι γνωστοί τίτλοι στους οποίους έχει αναμειχθεί ο Ουντερζό είναι οι "Ούμπα-πα", επίσης με τον Γκοσινί, και "Τανγκύ και Λαβερντύρ", σε κείμενα του Ζαν-Μισέλ Σαρλιέ.

Ο Ουντερζό θεωρείται ευρέως ένας από τους σπουδαιότερους δημιουργούς των γαλλοβελγικών κόμικς, με μεγάλη επίδραση στις μεταγενέστερες γενιές. Σύμφωνα με δεδομένα της UNESCO, ανήκει στους δέκα πιο πολυμεταφρασμένους γαλλόφωνους συγγραφείς και είναι ο τρίτος πιο πολυμεταφρασμένος δημιουργός κόμικς, μετά τον Γκοσινί και τον Hergé.
Ανδρεγότο Γκαλίντεθ

Η Ανδρεγότο Γκαλίντεθ Κόμισσα της Αραγωνίας (922 - 925) ήταν κόρη του Γκαλίντο Β´ Αθνάρεθ της Αραγωνίας και της δεύτερης συζύγου του Σάντσας Γκαρθές της Παμπλόνα. Αναφέρεται συχνά σαν κόμισσα και διάδοχος του πατέρα της, αν και δεν ήταν η μεγαλύτερη κόρη του· η Κομητεία της Αραγωνίας προσαρτήθηκε στο Βασίλειο της Παμπλόνα από τον Σάντσο Α΄ της Παμπλόνα πολλά χρόνια πριν από τον γάμο της με τον γιο του, τον Γκαρθία Σάντσεθ Α΄ της Παμπλόνα. Πριν το 940 η Ανδρεγότο χώρισε τον σύζυγο της, πιθανότατα λόγω της συγγένειας που είχαν, αφού ήταν πρώτα εξαδέλφια. Παιδιά τους ήταν :

* Σάντσο Β΄ της Παμπλόνα
* Τόδα
* Ουρράκα

Μερικές πηγές αναφέρουν, ότι η Ανδρεγότο παντρεύτηκε και έκανε περισσότερα παιδιά, αλλά το γεγονός αυτό δεν έχει επιβεβαιωθεί.
Αγώνες των Μικρών Ευρωπαϊκών Κρατών του 2017

Οι Αγώνες των Μικρών Ευρωπαϊκών Κρατών του 2017 πραγματοποιήθηκαν στον Άγιο Μαρίνο από τις 29 Μαΐου έως τις 3 Ιουνίου 2017.
Αμερικανική Ακαδημία Λάρνακας

Η Αμερικανική Ακαδημία Λάρνακας (αγγλικά: "American Academy Larnaca") είναι μη κερδοσκοπικό ιδιωτικό σχολείο στη Λάρνακα της Κύπρου, το οποίο προσφέρει προπανεπιστηµιακή εκπαίδευση. Πρόκειται για ένα συνεκπαιδευτικό, ανεξάρτητο σχολείο, εγγεγραμμένο στο πλαίσιο του Νόμου των Ιδιωτικών Σχολείων του 1971, της Κυπριακής Δημοκρατίας.

Το σύνθημα του σχολείου είναι «to grow and to serve». Πρόκειται για μια επέκταση του πολιτισμού ή / και του ήθους του σχολείου που αναφέρεται ως «the Academy spirit», το οποίο χαρακτηρίζεται από ένα δημοκρατικό και θετικό κλίμα, αλληλοσεβασμό, κατανόηση και συνεργασία μεταξύ φοιτητών και προσωπικού καθώς και μεταξύ φοιτητών. Το προσωπικό επίσης συμμετέχει σε ανθρωπιστικές, κοινωνικές, πολιτιστικές και άλλες δραστηριότητες για την ευημερία του λαού και της κοινότητας. Διοργανώνει κάθε χρόνο ειδική εκδήλωση συνεργασίας με το DOE, στο οποίο οι μαθητές πρέπει να περάσουν από τα βουνά της Κύπρου.
Γκαετάνο Βενετσιάνο

Ο Γκαετάνο Βενετσιάνο (Gaetano Veneziano, Μπισέλιε 21 Οκτωβρίου 1656 – Νάπολη 15 Ιουλίου 1716) ήταν Ιταλός συνθέτης και μουσικοπαιδαγωγός.
Τζαφάρ Παναχί

Ο Τζαφάρ Παναχί είναι διεθνώς βραβευμένος ιρανός σκηνοθέτης, στον οποίο απαγορεύτηκε να γυρίζει ταινίες για 20 χρόνια. Ένθερμος υποστηρικτής της ιρανικής αντιπολίτευσης και επικριτής του πρώην προέδρου Αχμεντινετζάντ, καταδικάσθηκε σε εξαετή ποινή φυλάκισης για «προπαγάνδα κατά της Ισλαμικής Δημοκρατίας», αλλά η ποινή του δεν έχει ακόμη εκτελεσθεί: δεν βρίσκεται στη φυλακή, αλλά μπορεί να φυλακιστεί ανά πάσα στιγμή. Συνελήφθη το 2010 ενώ γύριζε λαθραία μια ταινία για την αποτυχημένη εξέγερση του Πράσινου Κινήματος του 2009 στο Ιράν. Αν και αφέθηκε ελεύθερος τρεις μήνες αργότερα, ύστερα από διεθνείς διαμαρτυρίες και απεργία πείνας, στη συνέχεια καταδικάστηκε σε φυλάκιση και του απαγορεύτηκε να γυρίζει ταινίες, να ταξιδεύει και να μιλά στα μέσα ενημέρωσης. Όπως είπε στην αντιπροσωπεία του Ευρωπαϊκού Κοινοβουλίου που επισκέφθηκε το Ιράν το 2013, η κατάθεσή του όπως και του συνηγόρου του αγνοήθηκαν κατά τη δίκη του, ενώ η ετυμηγορία είχε αποφασιστεί εκ των προτέρων. Προειδοποίησε την αντιπροσωπεία ότι τα ζητήματα των ανθρωπίνων δικαιωμάτων λησμονούνται καθώς η προσοχή όλων επικεντρώνεται στη συμφωνία με το Ιράν για τα πυρηνικά και υποστήριξε ότι από τη στιγμή που θα αρθούν οι κυρώσεις θα ενταθεί η καταπίεση στο Ιράν. Κατά τον Παναχί, η νέα ιρανική ηγεσία επιδεικνύει ευελιξία μόνο στις εξωτερικές υποθέσεις και όχι στις εσωτερικές, όπου εξακολουθούν οι πιέσεις στον Τύπο, τους κρατουμένους και την πολιτιστική ζωή.

Σε συνέντευξη που έδωσε στα μέσα ενημέρωσης το 2014, αψηφώντας την απαγόρευση που του έχει επιβληθεί, είπε ότι αισθάνεται σαν να τον αποφυλάκισαν από μια μικρή φυλακή μόνο και μόνο για να τον ρίξουν σε μια μεγαλύτερη, αφού του απαγορεύτηκε να εργάζεται. Ωστόσο, τρεις φορές αψήφησε την απαγόρευση να γυρίζει ταινίες. Το 2011 γύρισε την ταινία This is not a film (Αυτό δεν είναι ταινία), που τον έδειχνε να κάθεται στο τραπέζι της κουζίνας του σπιτιού του στην Τεχεράνη και να συνομιλεί με τον δικηγόρο του περιμένοντας να φυλακιστεί. Το 2014 επέστρεψε με την ταινία Closed curtain (Κλειστή κουρτίνα), στην οποία παρουσιάζει έναν σεναριογράφο που ζει μόνος με τον σκύλο του στο παραθαλάσσιο σπίτι του με τις κουρτίνες κλειστές. Το 2015 ο Παναχί πρωταγωνίστησε στη βραβευμένη του ταινία Taxi, στην οποία υποδυόταν έναν οδηγό ταξί που συνομιλεί με τους επιβάτες, μεταξύ των οποίων είναι και η από κοινού με τον ίδιο βραβευθείσα Νασρίν Σοτουντέ, καθώς οδηγεί στους δρόμους της Τεχεράνης. Οι ταινίες του Παναχί είναι γνωστές για την ανθρωπιστική και ρεαλιστική προσέγγιση της ζωής.

Ο Παναχί δεν θεωρεί ότι είναι πολιτικό πρόσωπο, αλλά μάλλον κάποιος που είναι πρόθυμος να εκθέσει την αδικία. Έχει εκφραστεί εναντίον της λογοκρισίας στο Ιράν και επέκρινε τον πρόεδρο Ρουχανί επειδή δεν τήρησε τις προεκλογικές του υποσχέσεις σε αυτό το θέμα. Έχει επίσης δρομολογήσει την εκστρατεία «Step by Step» (Βήμα προς βήμα) με στόχο την κατάργηση της θανατικής ποινής στο Ιράν.
Οίκος της Ορλεάνης-Μπραγκάνσα

Ο Οίκος της Ορλεάνης-Μπραγκάνσα είναι ένας πλάγιος κλάδος του Οίκου της Ορλεάνης. Αποτελείται από τους απογόνους του Γκαστόν της Ορλεάνης κόμη του Ε και της συζύγου του Ισαβέλλας της Μπραγκάνσα, κόρης και διαδόχου του Πέτρου Β΄ αυτοκράτορα της Βραζιλίας. Μετά την εκθρόνιση του Πέτρου Β΄ το 1889, οι απόγονοι της Μαρίας είναι διεκδικητές του στέμματος της Βραζιλίας.
Πανεπιστήμιο Μελαρντάλεν

Το Πανεπιστήμιο Μελαρντάλεν (σουηδικά: Mälardalens Högskola), ή MDH, είναι ένα σουηδικό κρατικό Πανεπιστήμιο με κάμπους στις πόλεις Εσκιλστούνα και Βεστερός. Έχει περίπου 15.000 φοιτητές. Το Πανεπιστήμιο Εσκιλστούνα/Βεστερός, όπως λεγόταν παλαιότερα, ιδρύθηκε μετά την πανεπιστημιακή μεταρρύθμιση (σουηδικά: högskolereformen) του 1977 .
Βιλφρέντο Παρέτο

Ο Βιλφρέντο Παρέτο (πλήρες όνομα στα ιταλικά: "Vilfredo Federico Damaso Pareto"· Παρίσι, 15 Ιουλίου 1848 – Σελινύ Ελβετίας, 19 Αυγούστου 1923) ήταν Ιταλός μηχανικός, οικονομολόγος και κοινωνιολόγος. Απέκτησε φήμη ως ακαδημαϊκός καθηγητής χάρη στις καινοτόμες αντιλήψεις του στα οικονομικά και στην οικονομετρία, ενώ άφησε πίσω του και σημαντικό κοινωνιολογικό έργο. Ιδιαίτερα γνωστός είναι για την αρχή του Παρέτο, που ονομάζεται και «κανόνας 80-20».
Μοχάμεντ Μπουαζίζι

Ο Μοχάμεντ Μπουαζίζι (29 Μαρτίου 1984 - 4 Ιανουαρίου 2011) ήταν μικροπωλητής της Τυνησίας, ο οποίος με την αυτοπυρπόλησή του έγινε καταλύτης της «επανάστασης των γιασεμιών» στην Τυνησία και πηγή έμπνευσης για το κίνημα εκδημοκρατισμού που σάρωσε τη Μέση Ανατολή και τη Βόρεια Αφρική το 2011 και το οποίο έγινε γνωστό ως Αραβική Άνοιξη. Σκληρά εργαζόμενος και από φτωχή οικογένεια, ο Μπουαζίζι ήταν η βασική πηγή εισοδήματος για την οικογένειά του από την ηλικία των 10 ετών, πουλώντας φρούτα στην αγορά. Άφησε το σχολείο στα 19 για να στηρίξει την εκπαίδευση των νεότερων αδελφιών του.

Πέθανε στις 4 Ιανουαρίου 2011, σε ηλικία 26 ετών, αφού αυτοπυρπολήθηκε διαμαρτυρόμενος εναντίον ενός συστήματος που δεν του επέτρεπε να ζήσει με αξιοπρέπεια. Ο Μπουαζίζι είχε πέσει συχνά θύμα των τυνήσιων αστυνομικών, που του επέβαλλαν πρόστιμα και έπαιρναν το εμπόρευμα και τις ζυγαριές του, ενώ την τελευταία φορά τον ξυλοκόπησαν και τον έριξαν καταγής. Η οικογένειά του πιστεύει ότι η ταπείνωση, και όχι η φτώχεια, τον οδήγησε στην αυτοπυρπόληση, αφού διεκδίκησε το δίκιο του, αλλά δεν του αναγνωρίστηκε. Ο Bouazizi περιλούστηκε με βενζίνη και έβαλε φωτιά έξω από την είσοδο του κυβερνείου της μικρής πόλης Σιντί Μπουζίντ. Η πράξη του έδωσε το έναυσμα για διαμαρτυρίες που γρήγορα εξαπλώθηκαν, καθώς Τυνήσιοι από όλα τα κοινωνικά στρώματα βγήκαν στους δρόμους να διαδηλώσουν κατά της διεφθαρμένης κυβέρνησης, της υψηλής ανεργίας και των περιορισμών της ελευθερίας τους.

Ο Μπουαζίζι ζούσε ακόμα, χαροπαλεύοντας τυλιγμένος σε επιδέσμους από την κορφή ως τα νύχια, όταν το αυταρχικό καθεστώς του προέδρου Ζιν Ελ Αμπιντίν Μπεν Άλι, που βρισκόταν στην εξουσία από το 1987, άρχισε να καταρρέει. Δέκα ημέρες μετά τον θάνατο του Μπουαζίζι, ο Μπεν Άλι αναγκάστηκε να παραιτηθεί και να εγκαταλείψει τη χώρα, καθώς διαδηλωτές πλημμύριζαν τους δρόμους της Τύνιδας, πολλοί από αυτούς κρατώντας την εικόνα του Μπουαζίζι.
Ίδρυμα Τουρκικής Γλώσσας

Το Ίδρυμα Τουρκικής Γλώσσας (τουρκικά: "Türk Dil Kurumu", TDK) είναι η επίσημη ρυθμιστική αρχή της τουρκικής γλώσσας. Εδρεύει στην Άγκυρα της Τουρκίας. Το Ίδρυμα λειτουργεί ως επίσημη αρχή για τη γλώσσα (χωρίς εξουσία επιβολής), συμβάλλει στη γλωσσολογική έρευνα για την τουρκική και άλλες τουρκικές γλώσσες, και εκδίδει το επίσημο λεξικό της γλώσσας, "Güncel Türkçe Sözlük".
Στάδιο Ατατούρκ Λευκωσίας

Το Στάδιο Ατατούρκ Λευκωσίας (τουρκικά: "Lefkoşa Atatürk Stadı") είναι στάδιο πολλαπλών χρήσεων στη Βόρεια Λευκωσία. Είναι το μεγαλύτερο στάδιο στην ΤΔΒΚ. Σήμερα χρησιμοποιείται κυρίως για ποδοσφαιρικούς αγώνες. Εξυπηρετεί επίσης ως έδρα των Τσετίνκαγια και Γενίτζαμι, όπως και της Γκεντσλίκ Γκιουτζού. Το γήπεδο διαθέτει 28.000 θέσεις καθήμενων θεατών, ενώ διαθέτει και ταρτάν στίβου που χρησιμοποιείται για αθλητικές διοργανώσεις, όπως και για βάδην από τους ντόπιους. Το γήπεδο φιλοξενεί επίσης εορταστικές εκδηλώσεις στις εθνικές εορτές και χορευτικές εκδηλώσεις, στις οποίες συμμετείχαν χιλιάδες άτομα.

Το γήπεδο θεωρείται το πιο διάσημο στην ΤΔΒΚ. Διαθέτει καφετέρια, πολυάριθμες δημοσιογραφικές αίθουσες, αίθουσα συνεδριάσεων και αίθουσα συνεντεύξεων τύπου. Το στάδιο είναι το μοναδικό στην ΤΔΒΚ με συνεχή παρουσία υγειονομικής περίθαλψης και ασθενοφόρων σε αγώνες της Σούπερ Λιγκ και του Κυπέλλου ΤΔΒΚ.
Λεγανές

Η Λεγανές (ισπανικά: Leganés) είναι πόλη και δήμος της Κοινότητας της Μαδρίτης στην Ισπανία. Αποτελεί τον πέμπτο μεγαλύτερο δήμο της Μητροπολιτικής Περιοχής της ισπανικής πρωτεύουσας, με πληθυσμό 188.000, η οποία βρίσκεται στα νοτιοδυτικά της, σε μια απόσταση 11χμ από αυτή, μεταξύ των περιφερειακών οδών Μ40 και Μ50.

Την διαπερνά το ρυάκι Μπουτάρκε, παραπόταμος του ποταμού Μανθανάρες και συνορεύει στα βόρεια με τις γειτονιές Λατίνα και Καραβαντσέλ της Μαδρίτης, στα δυτικά με την Αλκορκόν, στα ανατολικά με τη Χετάφε και το διαμέρισμα Μπιγιαβέρδε και στα νότια με τη Φουενλαβράδα.

Παρότι υφίσταται ως οικισμός από τον 14ο αιώνα, ιδρυθείς σε λιμνώδη περιοχή (εξ ου και το αρχικό της όνομα Legamar) η αγροτική έξοδος του δεύτερου τρίτου του 20ού αιώνα από τον ισπανικό νότο προς την πρωτεύουσα υπήρξε η αιτία ανάδειξής της σε έναν από τους κύριους δήμους της μητροπολιτικής περιοχής της Μαδρίτης, λειτουργώντας αρχικά ως πόλη κοιτώνας και αναπτύσσοντας σταδιακά μια αυτόνομη ύπαρξη. Ιστορικά υπήρξε έδρα του πρώτου ψυχιατρείου της χώρας ενώ είναι έδρα και της ομώνυμης ποδοσφαιρικής ομάδας.

Συνδέεται με την πρωτεύουσα και με τις γειτονικές πόλεις με τη γραμμή 12 του μητροπολιτικού σιδηροδρόμου της Μαδρίτης.
Gazette de Lausanne

Η Gazette de Lausanne ήταν γαλλόφωνη εφημερίδα που εκδιδόταν στην Λωζάνη της Ελβετίας. Το πρώτο τεύχος δημοσιεύθηκε την 1η Φεβρουαρίου 1798 με τον τίτλο "Peuple Vaudois". Ιδρυτής της ήταν ο επαναστάτης Γκαμπριέλ Αντούαν Μιεβίλ (Gabriel Antoine Miéville). Ο τίτλος της εφημερίδας άλλαξε σε Gazette de Lausanne το 1803. Απορροφήθηκε από την Journal de Genève το 1991.